טום וג'רי

ערך זה עוסק בסדרת סרטי הנפשה על חתול ועכבר. אם התכוונתם לשם הבמה המוקדם של צמד זמרים אמריקאיים, ראו .
| --- | --- |

הפתיח המקורי של סרטי "טום וג'רי" משנות ה-40 אשר לא שרד
 סוגה:  קומדיה, ילדים
 יוצרים:  ויליאם האנה, ג'וזף ברברה
 כותבים:  ויליאם האנה (1940–1958)   ג'וזף ברברה (1940–1958)   גנה דאיטץ' (1940–1958)   אלי בוואר (1961–1962)   לארז בואורנה (1961–1962)   מיכאל מלטסה (1963–1967)   ג'ים פאביאן (1965)   בוב אוגלה (1966–1967)   ג'ון ו. דון (1965–1967)
 בימוי:  ויליאם האנה (1948–1958)   ג'וזף ברברה (1940–1958)   גנה דאיטץ' (1961–1962)   צ'אק ג'ונס (1963–1967)   מאוריק נובל (1964–1967)   אב לויטוב (1964–1967)   טום ריי (1966–1967)   בן ושאהם (1966–1967)
 מדבבים:  הארי א. לאנג, ויליאם האנה, רד קופי, ליליאן רנדולף, בילי בלטצ'ר, פאול פריס, דווס בוטלר, גנה דאיטץ', אלן סוויפט, מל בלנק, ג'ון פוריי, צ'אק ג'ונס, דיק נלסון
 ארץ מקור:  ארצות הברית 
 שפות:  אנגלית 
 מספר פרקים:  164 
 הפקה
 מפיק:  רודולף איסינג (1940)   פרד קואימבי (1940–1955)   ויליאם האנה (1955–1958)   ג'וזף ברברה (1955–1958)   ויליאן ל. סנדר (1961–1962)   צ'אק ג'ונס (1963–1967)   ולטר ביין (1963–1965)   לס גולדמן (1963–1967)   אארל ג'ונס (1965–1967)
 חברת הפקה:  MGM Cartoons (סרטים קצרים של האנה-ברברה)   Rembrandt Films (סרטים קצרים של גנה דיאטץ')   MGM Animation/Visual Arts (סרטים קצרים של צ'אק ג'ונס)
 הפצה:  מטרו גולדווין מאייר
 מוזיקה:  סקוט ברדלי (113 סרטים קצרים)   אדווארד פלומב (סרט קצר אחד)   סטיבן קוניצ'ק (12 סרטים קצרים)   אאוגנה פודני (20 סרטים קצרים)   דיאן אליאוט (8 סרטים קצרים)   קארל ברנדט (2 סרטים קצרים)   הוייט קורטין (16 סרטים קצרים)   יבט בלאיס וג'ף מיכאל (15 סרטים קצרים)   טום וורל (39 סרטים קצרים)   גארי ליאונלי (26 סרטים קצרים)   ג'יי. אריק סצ'מידט   טום ארבה (26 סרטים קצרים)   ויבק מדלנה (124 סרטים קצרים)   דויד ריצ'רד   ג'ון וא טונגרן   הנרי מאנסיני (טום וג'רי: הסרט)
 אורך פרק:  6–10 דקות
 שידור
 רשת שידור:  Cartoon Network 
 תקופת שידור מקורית:  10 בפברואר 1940 – 8 בספטמבר 1967
 
טום וג'רי וחברים בפלאנט קניון איילון ברמת גן
טום וג'רי (באנגלית: Tom and Jerry) היא סדרת סרטי הנפשה קצרים קומיים שנוצרו על ידי חברת האנה-ברברה עבור מטרו גולדווין מאייר בשנות ה־40, ה־50 וה־60. במקור הייתה הסדרה אמורה להיות מוקרנת בקולנוע. הסרטים הקצרים זכו להצלחה רבה, וכמה מהם אף זכו בפרס אוסקר ונוצרו תוכניות טלוויזיה על טום וג'רי המוקרנות עד היום.
הסרטונים עצמם מספרים על טום החתול שמנסה לרדוף ולתפוס את ג'רי העכבר בלי הצלחה, ונקלע לצרות (לעיתים עם הבולדוג ספייק).
טום וג'רי כיכבו גם בסרטים מצוירים באורך מלא. ב-1953 הם שחו לצידה של אסתר ויליאמס בסרט "מסוכן כשרטוב". ב-1992 יצא לאקרנים הסרט הראשון באורך מלא בכיכובן של הדמויות, טום וג'רי: הסרט. בעשור הראשון של המאה ה-21 הופיעו טום וג'רי בסרטים נוספים שהופצו על ידי חברת האחים וורנר, בהם: טום וג'רי: טבעת הקסמים, טום וג'רי: אגדת מפצח האגוזים, טום וג'רי: המהירים והשעירים, טום וג'רי: זינוק למאדים, טום וג'רי פוגשים את שרלוק הולמס, טום וג'רי והקוסם מארץ עוץ וטום וג'רי: רובין הוד והעכבר העליז.
בשנת 1990 יצא משחק מחשב "Tom and Jerry: Yankee Doodle’s CAT-astrophe".
טום וג'רי הוצגו גם כילדים בתוכנית "טום וג'רי: דור ההמשך" שבה הופיעו גם דמויות הכלב דרופי וספייק הבולדוג.
בשנת 2004 יצאו DVD הכוללים פרקים מהסדרה וקלטות וידאו.
תוכניות טלוויזיה בכיכובם של טום וג'רי שודרו בישראל בערוץ הילדים, הערוץ הראשון וCartoon Network, ומשודרות בערוץ ג'וניור.
בשנות השישים פרצה שרפה גדולה באולפני MGM אשר השמידה את כל העותקים המקוריים של סרטי טום וג'רי ושל שאר הסרטים של אולפני MGM.
עם זאת, כמה שנים קודם הוציא האולפן את הסרטונים של טום וג'רי מחדש עם קטעי פתיח מחודשים, העותקים האלה ניצלו ואלה העותקים אשר משודרים כיום בטלוויזיה.
חלק מהסרטונים זכו בפרסי אוסקר:
The Yankee Doodle Mouse (1943)‎
Mouse Trouble (1944)‎
Quiet Please! (1945)‎
The Cat Concerto (1946)‎
The Little Orphan (1948)‎
The Two Mouseketeers (1951)‎
Johann Mouse (1952)‎
באוקטובר 2018 נודע כי סרט קולנוע של טום וג'רי נמצא בפיתוח על ידי חברת האחים וורנר, הסרט ישלב הנפשה עם שחקנים אמיתיים. הסרט יצא לאקרנים בשנת 2021 תחת השם "טום וג'רי".